Verktakar á gosstöðvunum búast við að klára vestari varnargarðinn um hádegisbil. Hann er orðinn rúmir fjórir metrar, öllu hærri en hraungarðurinn.
Verktakarnir á gosstöðvunum segja að það gangi vel að byggja varnir, eftir hádegi verður byrjað á austari stíflunni, þar var gerður neyðarruðningur í gær sem heldur enn sem komið er en hraunið er farið að ýta á hann. Stefnt er að því að gera tvo fjögurra metra garða til að byrja með, hægt er að hækka garðinn eftir þörfum. Framkvæmdir hófust í fyrri nótt og er hægt að fylgjast með þeim á vefmyndavél RÚV frá Landahrygg. Tilgangur þeirra er að verja Suðurstrandaveg og ljósleiðara sem liggur um svæðið.
Þetta er ekki í fyrsta sinn sem þetta er reynt á Íslandi. Í Vestmannaeyjagosinu voru reistir varnargarðar til að verja byggðina. Birgir Jónsson stóð vaktina þar sem jarðverkfræðingur. Hann segir að annar garðanna í Eyjum hafi haldið allan tímann en hinn brast á endanum. Með görðunum var notuð vatnskæling en hann segir að hraunið sé meira fljótandi í Geldingadölum en í Eyjum. En miðað við reynslu Birgis úr Vestamannaeyjagosinu, mun garðurinn á gosstöðvunum í Geldingadölum halda?
Þetta virkar eitthvað tímabundið sko. Þetta heldur við hraunið bara þangað til það hækkar og flæðir yfir, þeir geta haldið áfram að hækka garðinn. Hann mun halda við ef hliðarnar á garðinum eru nógu aflíðandi. ekki of brattar.
Þarf ekki kælingu með í Geldingadölum? Það myndi ekkert saka að kæla. Það gæti vel verið að það myndi virka eins og smávegis hækkun. En þetta er svo fljótandi.
Telur þú að garðurinn dugi einn og sér? jájá. Miðað við hæðina á garðinum þá heldur hann við. Það er ekki fyrr en hraunið er orðið það hátt að það fer að flæða yfir. Garðurinn brotnar ekkert, það fer að flæða yfir hann þá. Það verður að hækka þá í öllum dalnum sko. tila ð það flæði yfir. þetta er eiginlega eins og stöðuvatn.